PATVIRTINTA

Klaipėdos „Vėtrungės“ gimnazijos

direktoriaus 2016 m. vasario 8 d.

įsakymu Nr. V- 32

**KLAIPĖDOS „VĖTRUNGĖS GIMNAZIJA**

**MOKINIŲ TARYBOS NUOSTATAI**

I.BENDROJI DALIS

1. Mokinių taryba yra demokratiškai išrinkta aukščiausia mokinių savivaldos institucija gimnazijoje.

2. Mokinių taryba yra visuomeninė organizacija, savo veikla nesiekianti pelno.

3. Mokinių tarybos tikslas ir uždaviniai:

3.1.Mokinių tarybos tikslas – stiprinti mokinių socialinį aktyvumą, kelti jų kultūros lygį, kuo daugiau mokinių įtraukti į gimnazijos valdymą ir gyvenimą.

3.2. Mokinių tarybos uždaviniai:

3.2.1. vienyti gimnazijos mokinius bendrai veiklai, skatinti aktyviai dalyvauti gimnazijos gyvenime – rengiant renginius, akcijas, teikiant siūlymus ugdymo proceso tobulinimui, keičiant, papildant vidaus tvarkos taisykles mokiniams;

3.2.2 atstovauti daugumos mokinių interesus gimnazijoje;

3.2.3. analizuoti aktualius mokiniams klausimus;

3.2.4.atstovauti Gimnazijos taryboje ir teikti siūlymus gimnazijos veiklos programai;

3.2.5. bendrauti ir bendradarbiauti su gimnazijos vadovais, dalykų mokytojais;

3.2.6. etiškai, pagrįstai reikšti pageidavimus gimnazijos direktoriui, direktoriaus pavaduotojams ugdymui, mokytojų tarybai.

II MOKINIŲ TARYBOS DARBO ORGANIZAVIMAS

4. Mokinių tarybos nariai yra I-IV gimnazijos klasių atstovai, einantys šias pareigas savo noru.

5. Mokinių tarybos narių skaičių ir veiklos kadencijos trukmę nustato direktoriaus pavaduotoja ugdymui, atsakinga už mokinių savivaldos veiklą.

6. Tarybai vadovauja pirmininkas, renkamas visų gimnazijos mokinių balsavimu.

7. Tarybos susirinkimai organizuojami ne rečiau kaip kartą per ketvirtį. Susirinkimas laikomas teisėtu, jeigu jame dalyvauja 2/3 tarybos narių. Tarybos nariai susitinka kiekvieną savaitę veiklų aptarimui.

III MOKINIŲ TARYBOS VEIKLA

8. Svarsto gimnazijos veiklą reglamentuojančius dokumentus: nuostatus, vidaus darbo tvarkos taisykles, mokinių elgesio taisykles, ugdymo planus, mokinių pasiekimo kriterijus, teikia siūlymus dėl jų įgyvendinimo.

9. Teikia siūlymus ugdymo procesui tobulinti.

10. Deleguoja narius į Gimnazijos tarybą.

11. Teikia informaciją apie savo veiklą gimnazijos internetiniame tinklapyje [www.vetrungesgimnazija.lt](http://www.vetrungesgimnazija.lt) ir facebook.com/vetrungesgimnazija.

12. Rengia šventes, akcijas, dalyvauja savanorystės renginiuose.

13. Bendrauja ir bendradarbiauja su kitų gimnazijų mokiniais, savivaldos institucijomis.

14. Atstovauja gimnazija miesto, respublikos mokinių savivaldos institucijose.

15. Priima sprendimus dėl visos gimnazijos mokinių susirinkimų, konferencijų sušaukimo.

IV MOKINIŲ TARYBOS SPRENDIMAI

16. Mokinių tarybos sprendimai priimami, jei posėdyje dalyvauja ne mažiau kaip 2/3 tarybos narių.

17. Sprendimai priimami atviru balsavimu, balsų dauguma.

18. Balsams pasidalijus po lygiai, lemia tarybos pirmininko balsas.

V MOKINIŲ TARYBOS PIRMININKO PAREIGOS

19. Mokinių tarybos pirmininko pareigos:

19.1. organizuoti Mokinių tarybos susirinkimus;

19.2. kartu su sekretoriumi sudaryti susirinkimų darbotvarkes;

19.3. pirmininkauti susirinkimams;

19.4. kontroliuoti priimtų sprendimų vykdymą;

19.5. reprezentuoti gimnaziją už jos ribų;

19.6. atstovauti Mokinių tarybai ir gimnazijai įvairiuose renginiuose;

19.7. ieškoti bendradarbiavimo galimybių su kitomis gimnazijomis;

19.8. metų pabaigoje atsiskaityti už Mokinių tarybos veiklą.

20. Mokinių tarybos pirmininko pavaduotojo veikla:

20.1. pavaduoti tarybos pirmininką šiam negalint atlikti savo pareigų ( dėl ligos, išvykusiam ir pan.).

21. Sekretoriaus pareigos:

21.1. protokoluoti Mokinių tarybos susirinkimus ir skelbti priimtus sprendimus gimnazijos internetiniame tinklapyje ir stende.

21.2. tvarkyti visą Mokinių tarybos dokumentaciją ir metų pabaigoje ( sutvarkius ) atiduoti į gimnazijos archyvą ( Snieguolė Jokubauskienė ).

VII MOKINIŲ TARYBOS NARIO TEISĖS

22. Rinkti ir būti išrinktam Mokinių tarybos pirmininku.

23. Dalyvauti Mokinių tarybos susirinkimuose.

24. Teikti siūlymus Mokinių tarybai dėl Mokinių tarybos veiklos gerinimo.

25. Gauti informaciją apie Mokinių tarybos veiklą.

26. Laisvai išstoti ar laikinai sustabdyti savo narystę, pranešant apie tai raštu.

27. Laisvai teikti savo pasiūlymus.

VIII MOKINIŲ TARYBOS NARIO PAREIGOS

27. Rodyti gero elgesio pavyzdį gimnazijos mokiniams.

28. Laikytis Mokinių tarybos nuostatų.

29. Lankyti visus Mokinių tarybos susirinkimus.

30. Tiesiogiai ir aktyviai dalyvauti gimnazijos gyvenime.

31. Vykdyti visus Mokinių tarybos priimtus nutarimus.

32. Dalyvauti Mokinių tarybos organizuojamuose renginiuose.

IX MOKINIŲ TARYBOS NARIO ŠALINIMO PROCEDŪRA

33. Mokinių tarybos narys šalinimas esant vienai iš žemiau nurodytų priežasčių:

33.1. Mokinių tarybos nuostatų pažeidimas;

33.2. savo pareigų nevykdymas;

33.3. grubus mokinio elgesio taisyklių pažeidimas ir mokinio pareigų nevykdymas;

33.4. nedalyvavimas susirinkimuose.

34. Mokinių tarybos narį pašalinti gali siūlyti Mokinių tarybos pirmininkas, pavaduotojas, sekretorius, Mokinių tarybos narių grupė.

X MOKINIŲ TARYBOS VEIKLOS NUTRAUKIMAS

35. Mokinių tarybos veikla gali būti nutraukta reorganizavus arba likvidavus Mokinių tarybą.

36. Priimti sprendimą dėl Mokinių tarybos likvidavimo gali tik Mokinių taryba 3/5 tarybos narių balsų dauguma.

XI BAIGAIMOSIOS NUOSTATOS

37. Mokinių tarybos nuostatai yra dokumentas, reglamentuojantis Mokinių tarybos veiklą. Nuostatų laikytis privalo visi Mokinių tarybos nariai.

38. Mokinių tarybos nuostatai gali būti papildomi ir koreguojami:

38.1.nuostati papildomi, jei tam pritaria absoliuti mokinių tarybos dauguma.

39. Mokinių tarybos nuostatai viešinami gimnazijos internetiniame tinklapyje [www.vetrungesgimnazija.lt](http://www.vetrungesgimnazija.lt)

40. Papildytus nuostatus tvirtina gimnazijos direktorius.

-------------------------------------

Nuostatai aptarti Mokinių tarybos susirinkime 2016 m. vasario 3 d., protokolas Nr. V3-2